
Es-selamu-aleikum draga braćo, imam jedno pitanje u vezi jedne džamije koja je kupljena na kredit, naime zanima me dali je dozvoljeno u njoj obavljati ***[namaz](https://pitajucene.com/search/Namaz/questions/ "Pretraži pitanja o namazu")*** i plačati članarinu? Unaprijed se zahvaljujem.


* 
* 
* 
* 
* 
* 
* 

 
Da li je ispravan namaz u džamiji koja je kupljana na kredit?

***[Islam](https://pitajucene.com/search/islam/questions/ "Pretraži pitanja o Islamu")*** podstiće na izgradnju ***[džamija](https://pitajucene.com/search/d%C5%BEamij/questions/ "Pretraži pitanja o džamijama")*** i medžida i njihovo održavanje. Kaže Uzvišeni Allah: « **Allahove džamije održavaju oni koji u Allaha i u onaj svijet vjeruju i koji molitvu obavljaju i ***[zekat](https://pitajucene.com/search/zekat/questions/ "Pretraži pitanja o zekatu")***** daju i koji se nikoga osim Allaha ne boje; oni su, nadati je se na Pravome putu.» (Et-Tevba, 18.)


Prenosi se od Osmana, radijallahu anhu, da je rekao: « *Čuo sam Allahova Poslanika, sallallahu alejhi ve sellem, da kaže: « Ko sagradi mesdžid (džamiju) radi Allaha, Allah će mu sagraditi kuću u Džennetu*.» (Buharija i Muslim)


Allahove kuće (džamije) koje se grade, trebaju biti sagrađene od ***[halal](https://pitajucene.com/search/halal/questions/ "Pretraži pitanja o halalu")*** imetka, a ne od imetka koji je ***[haram](https://pitajucene.com/search/haram/questions/ "Pretraži pitanja o haramu")***, poput kamatnih kredita, imetka zarađenog igrama na sreću i slično. ***[Imetak](https://pitajucene.com/search/imetak/questions/ "Pretraži pitanja o imetku")*** koji je stećen kamatnim kreditom je nečist i nedozvoljen imetak, jer je ***[kamata](https://pitajucene.com/search/kamat/questions/ "Pretraži pitanja o kamati")*** jedan od najvećih grijeha i Allah prima samo ono što je dobro i lijepo, a imetak od kamate nije ni lijep ni dobar. Onaj ko uzima kamatne kredite nije od bogobojaznih, a Uzvišeni Allah kaže: « **Allah prima samo od onih koji su bogobojazni.**» (El-Maide, 27.)


Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***,sallallahu alejhi ve sellem, je rekao: «*Neće niko dati sadaku od halal i lijepog imetka, a Allah prima samo halal i lijepo, a da mu je Milostivi neće Svojom rukom primiti..*.» (Buharija i Muslim) Nije dozvoljeno da se džamije i mesdžidi grade i održavaju od haram imetka, jer je haram imetak nečist, a džamije treba čuvati od nečistoća, jer su to Allahove kuće koje se čiste i od najmanjih fizičkih nečistoća, pa je preče da se čuvaju od velikih duhovnih nečistoća u šta spada i haram imetak. Predislamski Arapi su imali običaj da i naviku da Časnu Kabu čuvaju od bilo kakvog nedozvoljenog imetka.


Što se tiče namaza u džamiji ili mesdžidu koji je sagrađen od haram imetka, on je, ako bog da, ispravan, jer klanjač nije odgovoran za to, odgovoran je onaj koji je to dozvolio i odobrio. Ako u blizini postoji mesdžid koji je sagrađen od halal imetka, onda je bolje i sevapnije klanjati u tom mesdžidu.


Manji broj savremenih učenjaka dozvoljava da se mesdžid sagradi od kamatnih kredita, ako nema nikakvog drugog načina da se dođe do novca za izgradnju. Prvi stav je ispravniji i bliži bogobojaznosti, a Allah, opet, najbolje zna.


***Abdulavris Ribo, prof.***


Preuzeto sa stranice <http://www.n-um.com>


